
RAPORT DE SPECIALITATE

privind aprobarea completării HCL nr. 489/19.10.2018 privind aprobarea Studiului de Fezabilitate, Analizei Cost Beneficiu şi a indicatorilor tehnico-economici aferenţi Proiectului „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II”
Având în vedere Expunerea de motive a Primarului Municipiului Timişoara şi Proiectul de hotărâre privind aprobarea completării HCL nr. 489/19.10.2018 privind aprobarea Studiului de Fezabilitate, Analizei Cost Beneficiu şi a indicatorilor tehnico-economici aferenţi Proiectului „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II”
Facem următoarele precizări:
Prin  HCL nr. 489/19.10.2018 au fost aprobate Studiu de fezabilitate, Analiza cost-beneficiu şi indicatorii tehnico-economici pentru Proiectul “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a”.
Obiectivul general al proiectului este reducerea impactului negativ asupra mediului şi diminuarea efectelor schimbărilor climatice cauzate de sistemul centralizat de alimentare cu energie termică în scopul îmbunătăţirii stării de sănătate a populaţiei în Timişoara şi asigurării conformării cu obligaţiile de mediu stabilite prin Tratatul de Aderare. 

Obiectivul specific al proiectului constă în reabilitarea unor tronsoane de reţea primară şi parţial a reţelelor secundare de distribuţie a energiei termice pentru încălzire, apă caldă de consum şi recirculaţia acesteia, aferente a 25 puncte termice, în vederea creşterii eficienţei energetice a sistemului, reducerii emisiilor de poluanţi şi  îmbunătăţirii sănătăţii populaţiei. 

Proiectul „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” este luat în considerare pentru finanţarea prin Programul Operaţional Infrastructură Mare (POIM) 2014-2020 axa prioritară 7,  în valoare totală de 148.118.419,84 lei, inclusiv TVA (cost total = costuri eligibile+costuri neeligibile).

Cererea de finanţare pentru Proiectul “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a” a fost încărcată în programul MySMIS, iar în urma verificării efectuate, comisia de verificare administrativă şi a eligibilităţii a solicitat completarea HCL nr. 489/19.10.2018 prin includerea structurii financiare a proiectului cu sursele financiare aferente şi a perioadei de implementare a proiectului.
Având în vedere cele arătate mai sus, propunem completarea HCL nr. 489/19.10.2018 prin introducerea unor noi articole: art. 31, care va avea următorul conţinut: „Se aprobă structura şi sursele de finanţare ale proiectului, prezentate în Anexa care face parte integrantă din prezenta hotărâre”, respectiv art. 32, care va avea următorul conţinut: „Durata de implementare a proiectului Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a  este 48 de  luni”.
Celelalte articole din Hotărârea Consiliului Local al Municipiului Timişoara nr. 489/19.10.2018 rămân neschimbate.

